2011. aasta Vormel 1 hooaeg

pisi|Jenson Button
pisi|Mark Webber
2011. aasta Vormel 1 hooaeg oli Vormel 1 maailmameistrivõistluste 62. hooaeg.

Hooaeg algas 27. märtsil 2011 Austraalias ja lõppes 27. novembril Brasiilias.

Esialgu pidi hooaeg algama 13. märtsil Bahreinis, kuid valitsusvastaste meeleavalduste tõttu otsustasid korraldajad selle etapi ära jätta.

Uue võistluskohana lisandus Jaypee ringrada Indias.

Uute sõitjatena alustasid hooaega Sergio Pérez Sauberi, Pastor Maldonado Williamsi, Jérôme d'Ambrosio Virgini ja Paul di Resta Force India meeskonnas.

Renault' meeskonna sõitja Robert Kubica sai veebruaris ralli käigus juhtunud avariis raskelt vigastada. Teda asendas esimesel 11 etapil Nick Heidfeld ning alates Belgia GP-st Bruno Senna.

Bridgestone'i asemel hakkas rehve tarnima Pirelli.

Hispania Racing vahetas alates Suurbritannia GP-st Narain Karthikeyani Daniel Ricciardo vastu, kes sõitis kõik ülejäänud etapid, välja arvatud India GP, millel osales Karthikeyan.

Team Lotuse meeskonnas asendas Jarno Trullit Saksa GP-l Karun Chandhok.

Maailmameistriks tuli teist korda järjest Red Bulli sõitja Sebastian Vettel, kes kindlustas tiitli 9. oktoobril peetud Jaapani GP-l. Nädal hiljem kindlustas Red Bull Racing endale konstruktorite tiitli.

 Hooajal püstitatud rekordid 

2011. aasta Vormel 1 hooajal sõideti 19 etappi, mis on kõigi aegade rekordi kordamine.

Eelmise ühe hooaja punktirekordi (256 punkti 2010. aastal) ületas neli sõitjat: Sebastian Vettel kogus 392, Jenson Button 270, Mark Webber 259 ja Fernando Alonso 257 punkti.

Red Bull Racing võitis 19 etapil 18 kvalifikatsiooni. Senine rekord oli 4 korral saavutatud 15 kvalifikatsioonivõitu 16 etapist. Ühtlasi saavutas Red Bull keskmiselt 34,21 punkti etapil, eelmine rekord oli Red Bulli aasta varem püstitatud 26,21 punkti etapil.

2011. aasta Euroopa Grand Prix'l lõpetasid kõik 24 startinut. Senine rekord oli püstitatud 2005. aasta Itaalia Grand Prix'l, kui lõpetasid kõik 20 startinut. Ühelgi etapil pole varem 24 võistlejat lõpetanud.

2011. aasta Ungari Grand Prix sõideti keerulistes tingimustes: kord oli rada märg, siis kuivas, siis sadas uuesti vihma ja kuivas uuesti. Kokku tegid sõitjad 88 boksipeatust, mis on kõigi aegade rekord.

2011. aasta Kanada Grand Prix sõideti rängas vihmas. Etapi võitis Jenson Button keskmise kiirusega 74,844 km/h, mis on võitja kõigi aegade aeglaseim kiirus. Kokku kestis see etapp 4 tundi, 4 minutit ja 39,537 sekundit, mis on kõigi aegade kõige kauem kestnud GP-etapp. Kokku käis ohutusauto sel etapil rajal 6 korda, mis on samuti rekord. Button käis boksis 6 korda ja kunagi varem pole võitja nii palju boksipeatusi teinud.

2011. aasta India Grand Prix'l võitis Sebastian Vettel kvalifikatsiooni, juhtis kogu sõidu algusest lõpuni ja saavutas kiireima ringi. Ta oli noorim, kes mõne etapi sedasi võitnud: 24 aastat ja 119 päeva vana.

2011. aasta Itaalia Grand Prix oli enneolematu selle poolest, et esimesed viis kohta läksid maailmameistritele: võitis Sebastian Vettel, järgnesid Jenson Button, Fernando Alonso, Lewis Hamilton ja Michael Schumacher.

Sebastian Vettel püstitas 15 võiduga ühel hooajal saadud kvalifikatsioonivõitude rekordi. Eelmine rekord kuulus Nigel Mansellile, kes 1992 võitis 14 etappi 16-st. 18 etapil 19-st startis Vettel esimesest reast, ületades sellega Ayrton Senna, Alain Prosti ja Damon Hilli rekordi, kes kõik suutnud ühel aastal kõigil 16 etapil esireast startida. Vettel lõpetas 17 etapil poodiumil, korrates sellega Michael Schumacheri rekordit, ainult Schumacher lõpetas 2002. aastal kõik etapid poodiumil. Vettel juhtis hooajal 739 ringi – jälle rekord. Igal etapil juhtis Vettel vähemalt ühe ringi – seegi on rekord. Ta jõudis teise MM-tiitlini 24 aasta ja 98 päeva vanuselt – nooremana pole seda keegi suutnud. Teise koha saanud Jenson Buttonit edestas ta 122 punktiga, mis on kõigi aegade suurim vahe MM-i esimese ja teise koha vahel.

Brasiillase Rubens Barrichello jaoks oli see 19. hooaeg Vormel 1 sarjas. Ta purustas seni kehtinud Graham Hilli rekordi (18 hooaega). Barrichello parandas oma nimel olevaid osaletud GP-etappide rekordit (326) ja GP-startide rekordit (322).

Michael Schumacher parandas enda nimel olevaid rekordeid: ta on kogunud 1517 punkti ja lõpetanud 213 etappi punktikohal.

Nick Heidfeld lõpetas ühe etapi kolmandana ja ta on nüüd karjääri jooksul jõudnud 13 korda esikolmikusse ilma etappi võitmata.

Mark Webber ületas Rubens Barrichello rekordi: ta on kogunud 669½ punkti ilma maailmameistriks tulemata. Barrichello on oma karjääri jooksul kogunud 658 punkti.

Nico Rosberg on kogunud 306½ punkti ilma ühtegi etappi võitmata.

Vettel, Webber ja Alonso lõpetasid 18 etapil 19-st. Seda on tehtud varemgi ja 2008. aastal lõpetas Heidfeld 18 etapil 18-st.

Lewis Hamilton püstitas kaks rekordit. Ta on osalenud 90 etapil, kõigil sama võistkonna (McLaren) eest. Samuti sai ta hooajal rekordilised 7 karistust.

Virgin Racing ja Hispania Racing on mõlemad osalenud 38 etapil ainsatki punkti saamata. Nendest meeskondadest, kes pole ühtki punkti saanud, pole ükski kolmas nii paljudel etappidel osalenud.

 Meeskonnad 
<tr valign=top> Red Bull Racing
 1  Sebastian Vettel
 2  Mark Webber

 McLaren
 3  Lewis Hamilton
 4  Jenson Button

 Ferrari
 5  Fernando Alonso
 6  Felipe Massa

 Mercedes Grand Prix
 7  Michael Schumacher
 8  Nico Rosberg

 Renault F1
 9  Robert Kubica (vigastatud)
 9  Nick Heidfeld (esimesed 11 etappi)
 9  Bruno Senna (alates Belgia GP-st)
 10  Vitali Petrov

 Williams
 11  Rubens Barrichello
 12  Pastor Maldonado
 Force India
 14  Adrian Sutil
 15  Paul di Resta

 Sauber
 16  Kamui Kobayashi
 17  Sergio Pérez

 Toro Rosso
 18  Sébastien Buemi
 19  Jaime Alguersuari

 Team Lotus
 20  Jarno Trulli
 21  Heikki Kovalainen

 Hispania Racing
 22  Narain Karthikeyan (esimesed 8 etappi ja India GP)
 22  Daniel Ricciardo (alates 9. etapist, välja arvatud India GP) 
 23  Vitantonio Liuzzi

 Virgin Racing
 24  Timo Glock
 25  Jérôme d'Ambrosio

Etapid

 Toimumisaeg  Etapp  Koht  Ringrada  Võitja  Meeskond 13. märts  Bahreini Grand Prix Bahrein Bahreini ringrada – – 27. märts  Austraalia Grand Prix Melbourne Albert Parki ringrada Sebastian Vettel Red Bull Racing 10. aprill  Malaisia Grand Prix Kuala Lumpur Sepangi ringrada Sebastian Vettel Red Bull Racing 17. aprill  Hiina Grand Prix Shanghai Shanghai ringrada  Lewis Hamilton McLaren 8. mai  Türgi Grand Prix İstanbul İstanbul Park Sebastian Vettel Red Bull Racing 22. mai  Hispaania Grand Prix Barcelona Kataloonia ringrada Sebastian Vettel Red Bull Racing 29. mai  Monaco Grand Prix Monaco Monaco tänavarada Sebastian Vettel Red Bull Racing 12. juuni  Kanada Grand Prix Montréal Gilles Villeneuve'i ringrada Jenson Button McLaren 26. juuni  Euroopa Grand Prix Valencia Valencia tänavarada Sebastian Vettel Red Bull Racing 10. juuli  Suurbritannia Grand Prix Silverstone Silverstone'i ringrada Fernando Alonso Ferrari  24. juuli  Saksamaa Grand Prix Nürburg Nürburgring   Lewis Hamilton McLaren 31. juuli  Ungari Grand Prix Mogyoród Hungaroring Jenson Button McLaren 28. august  Belgia Grand Prix Spa Spa-Francorchamps Sebastian Vettel Red Bull Racing 11. september  Itaalia Grand Prix Monza Monza ringrada Sebastian Vettel Red Bull Racing 25. september  Singapuri Grand Prix Singapur Singapuri tänavarada Sebastian Vettel Red Bull Racing 9. oktoober  Jaapani Grand Prix Suzuka Suzuka ringrada Jenson Button McLaren 16. oktoober  Lõuna-Korea Grand Prix Yeongam Korea ringrada Sebastian Vettel Red Bull Racing  30. oktoober  India Grand Prix New Delhi Jaypee ringrada Sebastian Vettel Red Bull Racing   13. november  Abu Dhabi Grand Prix Abu Dhabi Abu Dhabi tänavarada Lewis Hamilton McLaren  27. november  Brasiilia Grand Prix São Paulo Interlagos Mark Webber Red Bull Racing

Tulemused
Sorteerimiseks klõpsa noolekestele veeru päises
 Koht  Nr  Sõitja  1  2  3  4  5  6  7  8  9  10  11  12  13  14  15  16  17  18  19  Punktid 1. 1 VettelSebastian Vettel 01 01 02 01 01 01 02 01 02 04 02 01 01 01 03 01 01 25katk 02 392 3. 2 WebberMark Webber 05 04 03 02 04 04 03 03 03 03 05 02 25katk 03 04 03 04 04 01 258 5. 3 HamiltonLewis Hamilton 02 08 01 04 02 06 25katk 04 04 01 04 25katk 04 05 05 02 07 01 25katk 227 2. 4 ButtonJenson Button 06 02 04 06 03 03 01 06 25katk 25katk 01 03 02 02 01 04 02 03 03 270 4. 5 AlonsoFernando Alonso 04 06 07 03 05 02 25katk 02 01 02 03 04 03 04 02 05 03 02 04 257 6. 6 MassaFelipe Massa 07 05 06 11 25katk 25katk 06 05 05 05 06 08 06 09 07 06 25katk 05 05 118 8. 7 SchumacherMichael Schumacher 25katk 09 08 12 06 25katk 04 17 09 08 25katk 05 05 25katk 06 25katk 05 07 15 76 7. 8 RosbergNico Rosberg 25katk 12 05 05 07 11 11 07 06 07 09 06 25katk 07 10 08 06 06 07 89 11. 9 HeidfeldNick Heidfeld 12 03 12 07 08 08 25katk 10 08 25katk 25katk 26– 26– 26– 26– 26– 26– 26– 26– 34 10.  10 PetrovVitali Petrov 03 17 09 08 11 25katk 05 15 12 10 12 09 25katk 17 09 25katk 11 13 10 37 17. 11 BarrichelloRubens Barrichello 25katk 25katk 13 15 17 09 09 12 13 25katk 13 16 12 13 17 12 15 12 14 4 19. 12 MaldonadoPastor Maldonado 25katk 25katk 18 17 15 18 25katk 18 14 14 16 10 11 11 14 25katk 25katk 14 25katk 1 9. 14 SutilAdrian Sutil 09 11 15 13 13 07 25katk 09 11 06 14 07 25katk 08 11 11 09 08 06 42 13. 15 di RestaPaul di Resta 10 10 11 25katk 12 12 18 14 15 13 07 11 08 06 12 10 13 09 08 27 12. 16 KobayashiKamui Kobayashi 26diskv. 07 10 10 10 05 07 16 25katk 09 11 12 25katk 14 13 15 25katk 10 09 30 16. 17 PerezSergio Pérez 26diskv. 25katk 17 14 09 26– 26– 11 07 11 15 25katk 25katk 10 08 16 10 11 13 14 15. 18 BuemiSébastien Buemi 08 13 14 09 14 10 10 13 25katk 15 08 25katk 10 12 25katk 09 25katk 25katk 12 15 14. 19 AlguersuariJaime Alguersuari 11 14 25katk 16 16 25katk 08 08 10 12 10 25katk 07 21 15 07 08 15 11 26 21. 20 TrulliJarno Trulli 13 25katk 19 18 18 13 16 20 25katk 26– 25katk 14 14 25katk 19 17 19 18 18 0 22. 21 KovalainenHeikki Kovalainen 25katk 15 16 19 25katk 14 25katk 19 25katk 16 25katk 15 13 16 18 14 14 17 16 0 26. 22 KarthikeyanNarain Karthikeyan 26– 25katk 23 21 21 17 17 24 26– 26– 26– 26– 26– 26– 26– 26– 17 26– 26– 0 23. 23 LiuzziVitantonio Liuzzi 26– 25katk 22 22 25katk 16 13 23 18 25katk 20 19 25katk 20 23 21 26– 20 25katk 0 25. 24 GlockTimo Glock 25katk 16 21 26– 19 25katk 15 21 16 17 17 18 15 25katk 20 18 25katk 19 25katk 0 24. 25 d'AmbrosioJérôme d'Ambrosio 14 25katk 20 20 20 15 14 22 17 18 19 17 25katk 18 21 20 16 25katk 19 0 27. 25 RicciardoDaniel Ricciardo 26– 26– 26– 26– 26– 26– 26– 26– 19 19 18 25katk 25alla 90% 19 22 19 18 25katk 20 0 28. 25 ChandhokKarun Chandhok 26– 26– 26– 26– 26– 26– 26– 26– 26– 20 26– 26– 26– 26– 26– 26– 26– 26– 26– 0 18. 9 SennaBruno Senna 26– 26– 26– 26– 26– 26– 26– 26– 26– 26– 26– 13 09 15 16 13 12 16 17 2

1 – Austraalia, 2 – Malaisia, 3 – Hiina, 4 – Türgi, 5 – Hispaania, 6 – Monaco, 7 – Kanada, 8 – Euroopa, 9 – Suurbritannia, 10 – Saksamaa, 11 – Ungari, 12 – Belgia, 13 – Itaalia, 14 – Singapur, 15 – Jaapan, 16 – Lõuna-Korea, 17 – India,
18 – Abu Dhabi, 19 – Brasiilia

Konstruktorite karikas

 Koht Meeskond Punktid 1 Red Bull Racing 650 2 McLaren 497 3 Ferrari 375 4 Mercedes Grand Prix 165 5 Renault F1 73 6 Force India 69 7 Sauber 44 8 Toro Rosso 41 9 Williams 5 10 Lotus Racing 0 11 Hispania Racing 0 12 Virgin Racing 0

Kategooria:Vormel 1
Vormel 1